## Pravilnik o pravu obveznika uplate doprinosa za povrat dijela posebnog doprinosa za slučaj ozljede na radu i profesionalne bolesti

### NN 167/2003 (22.10.2003.), Pravilnik o pravu obveznika uplate doprinosa za povrat dijela posebnog doprinosa za slučaj ozljede na radu i profesionalne bolesti

# HRVATSKI ZAVOD ZA ZDRASTVENO OSIGURANJE

2431

  Na osnovi članka 71. stavka 3. Zakona o
zdravstvenom osiguranju (»Narodne novine« broj 94/01., 88/02., 149/02. i
117/03.) i članka 19. Statuta Hrvatskog zavoda za zdravstveno osiguranje
(»Narodne novine« broj 16/02. i 24/02.), Upravno vijeće Hrvat­skog zavoda za
zdravstveno osiguranje na 31. sjednici, održanoj 14. listopada 2003. godine
donijelo je

## PRAVILNIK

### o pravu obveznika uplate doprinosa na povrat dijela posebnog doprinosa za sluČaj ozljede na radu i profesionalne bolesti

I.
OPĆE ODREDBE

Članak 1.

Ovim Pravilnikom u cilju ostvarivanja prava obveznika
uplate doprinosa na povrat dijela posebnog doprinosa uplaćenog za slučaj
ozljede na radu i profesionalne bolesti sukladno odredbama Zakona o
zdravstvenom osiguranju (u daljnjem tekstu: Zakon) i Zakona o doprinosima za
obvezna osiguranja propisuje se osobito:

– što čini osnovu za izračun prosječnog troška po
osiguraniku te sam trošak nastao korištenjem prava iz osnovnog zdravstvenog
osiguranja po osnovi priznate ozljede na radu i profesionalne bolesti;

– koeficijenti za izračun prosječnog troška po
osiguraniku kao kriterij za određeno područje djelatnosti ustanovljeno propisom
o nacionalnoj klasifikaciji djelatnosti (u daljnjem tekstu: NKD);

– mjerila za utvrđivanje iznosa za povrat dijela
uplaćenog posebnog doprinosa;

– uvjet za ostvarivanje prava na povrat pripadajućeg
dijela posebnog doprinosa;

– postupak za odlučivanje o povratu pripadajućeg
dijela posebnog doprinosa.

Članak 2.

Pravo obveznika uplate doprinosa na povrat dijela
posebnog doprinosa utvrđuje se na osnovi evidencijskih pokazatelja Hrvat­skog
zavoda za zdravstveno osiguranje (u daljnjem tekstu: Zavod) registriranih u
informatičkom sustavu Zavoda ZOROH, a koji se odnose na:

– broj osiguranika Zavoda koji prema odredbama Zakona
imaju prava s naslova ozljede na radu i profesionalne bolesti;

– troškove prava ostvarenih s naslova priznate
ozljede na radu i profesionalne bolesti.

Pod osiguranicima Zavoda iz stavka 1. podstavka 1.
ovog članka, u smislu ovog Pravilnika, smatraju se osiguranici koji su taj
status stekli po osnovi zaposlenja, samostalnog obavljanja gospodarske,
profesionalne ili poljoprivredne djelatnosti.

Pod troškovima iz stavka 1. podstavka 2. ovog članka
smatraju se troškovi nastali korištenjem prava iz članka 20. stavka 1. Zakona.

II.
Kriteriji za izraČun prosjeČnog troŠka
po osiguraniku

Članak
3.

Obveznik
uplate doprinosa stječe pravo na povrat dijela uplaćenog posebnog doprinosa,
ako njegovi troškovi po osnovi ozljede na radu i profesionalne bolesti, nastali
u prethodnoj kalendarskoj godini, ne prelaze 50% prosječne visine troškova
propisanih člankom 5. ovog Pravilnika za granu djelatnosti u koju je razvrstan
prema odluci Vlade Republike Hrvatske o nacionalnoj klasifikaciji djelatnosti
za tu godinu.

Prosječna
visina troška iz stavka 1. ovog članka utvrđuje se na način, da se ukupni
troškovi iz članka 2. stavka 1. podstavka 2. ovog Pravilnika nastali u
prethodnoj godini, podijele s ukupnim brojem osiguranika iz članka 2. stavka 1.
podstavka 1. ovog Pravilnika, te tako dobijeni trošak po osiguraniku pomnoži s
koeficijentom grane djelatnosti u koju je obveznik uplate doprinosa razvrstan.

Članak
4.

Izračun
prosječnog troška po osiguraniku za granu djelatnosti prema članku 3. ovog
Pravilnika izvodi se na osnovi odluke Upravnog vijeća Zavoda o visini
prosječnog troška po osiguraniku utvrđenog za prethodnu godinu sukladno članku
2. ovog Pravilnika.

Odluka
Upravnog vijeća Zavoda iz stavka 1. ovog članka objavljuje se u »Narodnim
novinama«.

Članak
5.

Prosječni trošak po osiguraniku za grane djelatnosti,
sukladno odredbama ovog Pravilnika, utvrđuje se osnovom koeficijenta koji za
pojedinu granu djelatnosti iznosi:

if !supportEmptyParas endif

if !supportEmptyParas endif

|  |  |  |
| --- | --- | --- |
| **Grana  djelatnosti** | **Naziv djelatnosti** | **Koefi-**  **cijent** |
| Područje A | Poljoprivreda, lov i šumarstvo | 0,93 |
| Područje B | Ribarstvo | 0,27 |
| Područje C | Rudarstvo i vađenje | if !supportEmptyParas endif |
| Područje CA | Vađenje energetskih sirovina | 1,83 |
| Područje CB | Vađenje ruda i kamena, osim | if !supportEmptyParas endif |
| if !supportEmptyParas endif | energetskih sirovina | 2,05 |
| Područje D | Prerađivačka industrija | if !supportEmptyParas endif |
| Područje DA | Proizvodnja hrane, pića i | if !supportEmptyParas endif |
| if !supportEmptyParas endif | duhanskih proizvoda | 0,68 |
| Područje DB | Proizvodnja tekstila i | if !supportEmptyParas endif |
| if !supportEmptyParas endif | tekstilnih proizvoda | 0,36 |
| Područje DC | Proizvodnja kože i proizvoda od kože | 0,25 |
| Područje DD | Proizvodnja drva i proizvoda od drva | 0,93 |
| Područje DE | Proizvodnja celuloze, papira i | if !supportEmptyParas endif |
| if !supportEmptyParas endif | proizvoda od papira; izdavačka i | if !supportEmptyParas endif |
| if !supportEmptyParas endif | tiskarska djelatnost | 0,62 |
| Područje DF | Proizvodnja koksa, naftnih derivata i | if !supportEmptyParas endif |
| if !supportEmptyParas endif | nuklearnog goriva | 1,66 |
| Područje DG | Proizvodnja kemikalija, kemijskih | if !supportEmptyParas endif |
| if !supportEmptyParas endif | proizvoda i umjetnih vlakana | 0,59 |
| Područje DH | Proizvodnja proizvoda od gume | if !supportEmptyParas endif |
| if !supportEmptyParas endif | i plastike | 0,48 |
| Područje DI | Proizvodnja ostalih nemetalnih | if !supportEmptyParas endif |
| if !supportEmptyParas endif | mineralnih proizvoda | 0,90 |
| Područje DJ | Proizvodnja metala i proizvoda | if !supportEmptyParas endif |
| if !supportEmptyParas endif | od metala | 1,24 |
| Područje DK | Proizvodnja strojeva i uređaja | 0,88 |
| Područje DL | Proizvodnja električne i optičke opreme | 0,85 |
| Područje DM | Proizvodnja prijevoznih sredstava | 1,16 |
| Područje DN | Ostala prerađivačka industrija | 0,84 |
| Područje E | Opskrba električnom energijom, | if !supportEmptyParas endif |
| if !supportEmptyParas endif | plinom i vodom | 0,69 |
| Područje F | Građevinarstvo | 0,78 |
| Područje G | Trgovina na veliko i malo; popravak | if !supportEmptyParas endif |
| if !supportEmptyParas endif | motornih vozila i motocikla te | if !supportEmptyParas endif |
| if !supportEmptyParas endif | predmeta za osobnu uporabu | if !supportEmptyParas endif |
| if !supportEmptyParas endif | i kućanstvo | 0,23 |
| Područje H | Hoteli i restorani | 0,22 |
| Područje I | Prijevoz, skladištenje i veze | 0,57 |
| Područje J | Financijsko posredovanje | 0,27 |
| Područje K | Poslovanje nekretninama, | if !supportEmptyParas endif |
| if !supportEmptyParas endif | iznajmljivanje i poslovne usluge | 0,20 |
| Područje L | Javna uprava i obrana; obvezno | if !supportEmptyParas endif |
| if !supportEmptyParas endif | socijalno osiguranje | 0,64 |
| Područje M | Obrazovanje | 0,15 |
| Područje N | Zdravstvena zaštita i socijalna skrb | 0,39 |
| Područje O | Ostale društvene, socijalne i | if !supportEmptyParas endif |
| if !supportEmptyParas endif | osobne uslužne djelatnosti | 0,76 |
| Područje P | Djelatnost kućanstava | 0,08 |
| Područje Q | Izvanteritorijalne organizacije i tijela | 0,10 |

if !supportEmptyParas endif

if !supportEmptyParas endif

if !supportEmptyParas endif

III.
Mjerila izraČuna i naČin ostvarivanja
pripadajuĆeg iznosa dijela uplaĆenog doprinosa

Članak 6.

Obveznik uplate doprinosa koji sukladno članku 3. i
5. ovog Pravilnika ima pravo na povrat dijela uplaćenog posebnog doprinosa, to
pravo ostvaruje pod uvjetom i u visini kako je propisano stavkom 2. i 3. ovoga
članka.

Obveznik uplate doprinosa kojem prosječni trošak po
osiguraniku iznosi do propisanog učešća u trošku propisanom za njegovu granu
djelatnosti, ima pravo na povrat dijela uplaćenoga posebnog doprinosa i to u
visini koja, zavisno od navedenog učešća, iznosi:

          % učešća
od
% povrata doprinosa

             0 – 20 %                25
%

           20 – 40
%                20 %

           40 – 60
%                15 %

           60 – 80
%                10 %

           80 – 100 %
5 %

Obveznik uplate doprinosa pravo na povrat doprinosa
pripadajućeg prema stavku 2. ovog članka može ostvariti pod uvjetom da je za kalendarsku
godinu za koju ostvaruje taj povrat podmirio propisani doprinos za osnovno
zdravstveno osiguranje.

Članak 7.

Obveznik uplate doprinosa pravo na povrat
pripadajućeg dijela posebnog doprinosa ostvaruje podnošenjem pisanog zahtje­va
područnom uredu Zavoda na području na kojem ima sjedište.

Zahtjev iz stavka 1. ovog članka može se podnijeti
nakon objave u »Narodnim novinama« odluke Upravnog vijeća Zavoda iz članka 4.
ovog Pravilnika, a najkasnije do isteka propisanog zastarnog roka, računajući
taj rok od dana objave ove odluke.

Članak 8.

O zahtjevu iz članka 7. ovog Pravilnika područni ured
Zavoda donosi pisano rješenje.

Rješenje
iz stavka 1. ovog članka osim podnositelju zahtjeva dostavlja se i mjesno
nadležnoj službi Porezne uprave radi njegovog izvršenja.

Žalba
izjavljena protiv rješenja iz stavka 1. ovog članka ne odgađa njegovo
izvršenje.

Članak
9.

Pravo
na ostvarivanje povrata doprinosa prema ovome Pravil­niku nema pravna osoba
čija se djelatnost, u pravilu, financira iz sredstava državnog proračuna.

IV.
Prijelazne i zavrŠne odredbe

Članak 10.

Pravo na povrat dijela posebnog doprinosa prema ovome
Pravilniku mogu ostvariti i obveznici uplate doprinosa koji su u 2002. godini
prava s naslova ozljede na radu i profesionalne bolesti osiguravali iz sredstava
osnovnoga zdravstvenog osiguranja.

Obveznicima doprinosima iz stavka 1. ovog članka
izračun sredstava povrata dijela posebnog doprinosa prema kriterijima i
mjerilima iz članka 5. i 6. ovog Pravilnika izvršit će se od osnovice koju čini
prosječni trošak po osiguraniku u iznosu od 36,65 kuna.

Zahtjev za ostvarivanje prava povrata prema stavku 1.
i 2. ovog članka obveznik uplate doprinosa ili njegov pravni sljednik može
podnijeti nakon 30-og dana po stupanju na snagu ovoga Pravilnika.

Članak 11.

Ovaj Pravilnik stupa na snagu osmog dana nakon objave
u »Narodnim novinama«.

Klasa: 025-04/03-01/228
Urbroj: 338-01-05-03-1
Zagreb, 14. listopada 2003.

Predsjednik
Upravnog vijeća Hrvatskog zavoda za zdravstveno osiguranje
**doc****. dr****. sc****.** **Nikica Gabrić,** v. r.

Pravilnik, NN 167/2003-2431